钦定古今图书集成/明伦汇编/宫闱典/第115卷 > 杜审琼
## 钦定古今图书集成/明伦汇编/宫闱典/第115卷 > 杜审琼

按《宋史外戚传》：“审琼，审琦弟。建隆初，授检校国子祭
酒。二年，拜左领军卫将军。三年，与其弟审肇、审进皆
召赴阙。审琼改左龙武军大将军，迁右卫大将军。干
德初，领富州刺史。三年，以本官权判右金吾街仗事。
四年春，步军帅王继勋坐事，诏审琼兼点检侍卫步
军司事。是秋卒，年七十。太祖为废朝三日，发哀成服”，
赠太保、宁国军节度使，谥恭僖。审琼性醇质，在公畏
慎，宿卫勤谨，徼巡京邑，里闬清肃，人皆称之。景德三
年春，加赠审琼太傅，妻吴氏陈留郡太夫人。是秋，改
葬陪陵，又赠审琼太师、中书令，子彦圭。